Diari Oficial de la Generalitat Valenciana


Sumari del DOGV 1579, del 04-07-1991 (1991/821958)

ORDRE de 15 de maig de 1991, de la Conselleria de Cultura, Educació i Ciència, per la qual es convoquen ajudes a la traducció i l'edició d'obres literàries al valencià i del valencià a d'altres idiomes.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/15/(2)/dof/vci/html**

### Dades del document

Número de DOGV
:   1579

Data del DOGV
:   04-07-1991

Secció del DOGV
:   DISPOSICIONS GENERALS

Número del document
:   1991/821958


Data del document
:   15-05-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 15 de maig de 1991, de la Conselleria de Cultura, Educació i Ciència, per la qual es convoquen ajudes a la traducció i l'edició d'obres literàries al valencià i del valencià a d'altres idiomes.  
El foment de la cultura és un dels objectius fonamentals d'actuació de la Generalitat Valenciana que, en compliment d'allò que assenyala l'article 2 de l?Estatut d?autonomia de la Comunitat Valenciana, exerceix les funcions escaients per, al desenvolupament i foment de les peculiaritats del poble valencià i per facilitar-ne l'accés als bens culturals.  
En aquesta línia, l'experiència ha posat en relleu l'interés d'establir ajudes per a fomentar tant la traducció i l?edició d'obres al valencià com la traducció i l?edició d'Obres de la nostra literatura a d'altres idiomes.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Article primer  
Es convoquen les ajudes a la traducció i edició d'obres literàries al valencià i del valencià a d'altres idiomes, i s'aproven les bases que regeixen aquesta convocatòria, que figuren com a annex I d'aquesta ordre.  
Article segon  
Aquestes ajudes es finançaran a càrrec de l'aplicació pressupostària 73.14.881.2.197.99, dins de la línia 407/000/91, anomenada ajuda a la traducció al valencià i del valencià.  
L'import global màxim destinat a aquestes ajudes serà de dos milions (2.000.000 FITA) de pessetes.  
DISPOSICIONS FINALS  
Primera  
Hom faculta la Directora General de Patrimoni Cultural perquè, dins l'àmbit de les seues competències, adopte les resolucions necessàries per a dur endavant allò que es disposa en aquesta ordre.  
Segona  
Aquesta ordre entrarà en vigor el mateix dia de su publicació en el Diari Oficial de la Generalitat Valenciana.  
València, 15 de maig de 1991.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX I  
Bases de la convocatòria de concessió d'ajudes a la traducció i edició d'obres literàries al valencià i del valencià a d'altres idiomes.  
Primera  
Es convoquen ajudes a la traducció i edició d'obres literàries al valencià i del valencià a d'altres idiomes. El nombre i la quantitat queda supeditat a la qualitat i a l'interés dels projectes presentats, i sempre dins dels límits que determinen les crèdits aprovats en el pressupost vigent.  
Segona  
Podran sol·licitar aquestes ajudes, utilitzant el model de sol·licitud que s'adjunta com a annex N a aquesta ordre, les editorials la seu de les quals es trobe o no a l'Estat Espanyol i que es comprometen a editar obres literàries en valencià i/o editar traduccions d'obres literàries del valencià a altres llengües, segons les condicions que s'especifiquen en les bases d'aquesta convocatòria.  
Tercera  
Per a la concessió d'aquestes ajudes es tindrà en compte:  
a) L'interés intrínsec de l'obra, la traducció de la qual es proposa.  
b) Si l'obra ja ha estat traduïda a la mateixa llengua i també la qualitat de la traducció o traduccions de què ha estat objecte.  
c) Les garanties sobre la qualitat de la traducció.  
d) Les característiques de l'edició que es proposa.  
Quarta  
Són obligacions del beneficiari:  
a) Realitzar la traducció i edició de les obres literàries al valencià i del valencià a d'altres idiomes que fonamenta la concessió de l'ajuda.  
b) Acreditar davant la Conselleria de Cultura, Educació i Ciència la realització de l?edició dins del termini màxim de nou mesos comptadors des de la data de notificació de concessió de l'ajuda. En casos excepcionals, per motius justificats, la Conselleria de Cultura, Educació i Ciència podrà ampliar aquest termini per un període no superior a un any.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat, procedent de qualsevol administracions o ens públics o privats.  
Cinquena  
L'abonament de l'ajuda es realitzarà en pessetes i serà com màxim, l'equivalent a l'import fixat en el contracte del traductor. L'import de l'ajuda serà lliurat a l'editor que ho sol·licite a partir del moment en què l'obra siga editada, justificant l'edició amb l'enviament de tres exemplars de l'obra a la Conselleria de Cultura, Educació i Ciència.  
Sisena  
En els exemplars editats mitjançant les ajudes atorgades es farà constar de forma expressa, i en la llengua en què s'edita l?obra, la frase «Aquesta edició ha estat traduïda mitjançant una ajuda de la Conselleria de Cultura, Educació i Ciència de la Generalitat Valenciana».  
Setena  
La Conselleria de Cultura, Educació i Ciència, mitjançant la Direcció General de Patrimoni Cultural, podrà exigir la documentació necessària per a comprovar que l?edició ha estat realitzada en les condicions expresades en la sol·licitud d'ajuda.  
Vuitena  
Tota altercació de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà dona lloc a la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat subvencionada que ha de desenvolupar el beneficiari.  
Novena  
Serà procedent el reintegrament de les quantitats percebudes i l'exigència de l?interés de demora des del moment del pagament de la subvenció en els casos següents:  
a) Incompliment de l?obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit recollit en el paràgraf segon de la base vuitena, quan la subvenció principal siga de la Generalitat Valenciana pertocarà el reintegrament de l?excés obtingut sobre el cost de l'activitat desenvolupada.  
Dècima  
Quan en l?exercici de les funcions d'inspecció o control es deduesquen indicis d'una incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Onzena  
La sol·licitud s'ha de presentar amb els documents següents:  
a) Document acreditatiu de la condició d'editor, d'acord amb les exigències de la legislació vigent al seu país.  
b) Catàleg del fons editorial.  
c) Còpia del contracte signat amb el traductor.  
d) Dos exemplars de l'obra original, objecte del contracte.  
e) Documentació acreditativa de la conformitat del titular del dret d'autor o justificació d'encontrar-se l?obra en règim de domini públic.  
f) Formulari degudament complimentat, segons el model que es publica com a annex N en aquesta ordre. La presentació de sol·licituds per a optar a aquestes ajudes suposa l'acceptació expressa i formal de les condicions d'aquesta disposició.  
Dotzena  
Les sol·licituds es dirigiran a la Directora General de Patrimoni Cultural i es podran presentar al Registre General de la Conselleria de Cultura, Educació i Ciència (Avinguda de Campanar, 32, 46860 València), als Serveis Territorials de Cultura i Educació d'Alacant, Castelló o València o als Centres d'Informació de l?Oficina d'Informació, iniciatives i Reclamacions de la Generalitat Valenciana. També es podran cursar davant les representacions diplomàtiques o consulars espanyoles a l?estranger i, en general per qualsevol dels medis previstos en l'article 66 de la Llei de Procediment Administratiu.  
Si els sol·licitants no acompanyaren tota la documentació o la presentada mostrara algun defecte purament formal, la Direcció General de Patrimoni Cultural els demanarà la presentació de la documentació restant o la reparació del defecte, dins el terme de deu dies hàbils, advertint-los que, si no ho fan, s'arxivarà la documentació presentada i perdran els seus drets.  
Tretzena  
La Directora General de Patrimoni Cultural nomenarà una comissió composta pel Director General de Política Lingüística, el Cap del Servei de Promoció Cultural, el Cap de Servei de Publicacions de Presidència i el Tècnic Superior del Llibre de la Conselleria de Cultura, Educació i Ciència, el qual actuarà com a secretari. Aquesta comissió, que estarà presidida per la Directora General de Patrimoni Cultural, examinarà les sol·licituds presentades atenent a l?interés i l?importància d'aquestes.  
La Directora General de Patrimoni Cultural resoldrà l'adjudicació d'aquestes ajudes.  
Catorzena  
Els beneficiaris de les subvencions hauran d'acreditar, prèviament al cobrament, que es troben al corrent de les seues obligacions tributàries i davant la Seguretat Social, d'acord amb allò que disposa l?Ordre de 7 de gener de 1991, de la Conselleria d'Economia i Hisenda (DOGV nº 1.477, de 5 de febrer de 1991).  
Quinzena  
El termini de presentació d'instàncies serà de vint dies hàbils comptadors des de l?endemà de la publicació d'aquesta ordre en el Diari Oficial de la Generalitat Valenciana.  
ANNEX II  
Dades que han de contenir les sol·licituds  
1. Dades de l?Empresa editorial  
1.1. Nom   
1.2. Adreça   
2. Dades sobre l'obra a traduir  
2.1. Títol   
2.2. Autor   
2.3. Edició a partir de la qual es va realitzar la traducció   
3. Dades sobre la traducció  
3.1. Llengua a què es tradueix   
3.2. Enumeració d'altres possibles traduccions de l?obra en la mateixa llengua, tot especificant-ne la data i les característiques:  
Editorial Data   
Característiques   
Editorial Data   
Característiques   
Editorial Data   
Característiques   
3.3. Nom del traductor   
Adreça   
3.4. Qualificació professional   
Traduccions realitzades   
   
3.5. Nom de la persona que ha de revisar la traducció   
   
Adreça   
Qualificació professional   
3.6. Pressupost de la traducció en moneda del país a la llengua del qual es tradueix   
4. Dades sobre l?edició  
4.1. Tirada prevista   
4.2. Preu previst de venda al públic   
4.3. Area de distribució   
5. Indicació del valor cultural que suposa la traducció i l?edició de l?obra   
   
6. Quantitat en pessetes sol·licitades per a la realització de la traducció   
Direcció General de Patrimoni Cultural. Conselleria de Cultura, Educació i Ciència.


Còpia Permalink ELI